શરીર એક નાજુક અંગ છે. જો તેને સાચવવામાં ના આવે તો ખાસ કરીને મણકા અને કરોડરજ્જુની અનેક બિમારીનો ભોગ માનવી બને છે. જેમાં હાલના સમયમાં ગાદી ખસી જવી, કમરની દબાતી નસ, ડોકનો દુખાવો, ચાલવાની તકલીફ, ફ્રેકચર, મણકાનુ ટીબી-કેન્સર, હાડકામાં કેન્સર જેવી અનેક બિમારીનો ભોગ લોકો બની રહ્યા છે. સ્પાઇનના દર્દો અનેક છે માત્ર નામ જુદા-જુદા હોય છે, પણ જો પાણી પહેલા જ પાળ બાંધવામાં આવે તો સ્પાઇનની સમસ્યાનો ઉકેલ લાવી શકાય.